stanford-oval/wikipedia huggingface dataset:
Jorma Mattila (pääsihteeri)
Henkilöhistoria

Jorma Mattilan vanhemmat olivat opettaja Kustaa Mattila ja Lyydia Katariina Pollari ja puoliso vuodesta 1941 Kerttu Ellen Raudanjoki (Yliraudanjoki). Mattila tuli ylioppilaaksi 1929 ja valmistui filsofian kandidaatiksi 1938. Hän opiskeli myös Tukholmassa vuonna 1938 ja teki opintomatkoja Keski-Eurooppaan. Mattila oli Geologian tutkimuskeskuksen tutkimusapulainen 1936–1938, Kallion yhteiskoulun opettaja 1938–1945 ja Virkamiesliiton pääsihteeri 1946–1971. Helsingin yliopiston assistenttina hän työskenteli 1939–1952. Hän oli myös maantieteellisen aikakauskirja Terran toimitussihteeri 1942–1949 ja Virkamieslehden päätoimittaja vuodesta 1946 ja hänellä oli useita kotimaisia ja kansainvälisiä luottamustehtäviä. Kanslianeuvoksen arvonimen Mattila sai vuonna 1973.
Julkaisuja

Lohtajan lentohietikko, 1938
Suursaari, 1941
Tuntematon Venäjä: maa, kansa ja voimavarat, 1945, Helmer Smeds, Jorma Mattila
Maantieteilijän kartografisesta koulutuksesta, 1945, eripainos: Terra, Suomen maantieteellisen seuran aikakauskirja 1944, ss. 3–4.
O. V. Lumiala, 1945, eripainos: Comptes rendus de la Société́ géologique de Finlande, n:o XVI.
Maa ja sen asukkaat 1, 1951, Aaro Hellaakoski, Kyllikki Tuominen, Jorma Mattila
Maa ja sen asukkaat 2, 1952, Aaro Hellaakoski, Kyllikki Tuominen, Jorma Mattila
Virkamiesten palkkauskysymys v. 1956, 1957
José de Jesús Madera Uribe

José de Jesús Madera Uribe M.Sp.S. (27. marraskuuta 1927 San Francisco – 21. tammikuuta 2017) oli yhdysvaltalainen roomalaiskatolinen piispa. Hänet vihittiin papiksi 15. kesäkuuta 1957.
Madera Uribe sai 18. joulukuuta 1979 nimityksen Fresnon koadjuuttoripiispaksi, ja hänet konsekroi 4. maaliskuuta 1980 Hugh Aloysius Donohoe, jota avustivat Roger Michael Mahony ja Juan Alfredo Arzube.
Madera Uribesta tuli 1. heinäkuuta 1980 Fresnon piispa. 28. toukokuuta 1991 hänet nimitettiin Yhdysvaltain sotilasordinariaatin vihkipiispaksi ja Hortanumin titulaaripiispaksi. Hän jäi eläkkeelle 15. syyskuuta 2004.
Jorma Muurinen (pilapiirtäjä)

Jorma Muurinen, taiteilijanimeltään Poonah (s. 1943 Uusikirkko) on suomalainen pilapiirtäjä. Muurinen aloitti työt käsinlatojana kotkalaisessa Eteenpäin-lehdessä vuonna 1962, mutta alkoi pian myös piirtää samaan lehteen. Hän siirtyi latojaksi ja piirtäjäksi Kouvolan Sanomiin vuonna 1967 ja päätoimiseksi piirtäjäksi vuonna 1975. Muurisen piirroksia on julkaistu myös Kymen Sanomissa, Etelä-Saimaassa ja Hämeen Sanomissa.
Piirroskokoelmat

Akupunktio (1979)
Kunniakierros (1981)
Kyllä se siitä (1989)
Sillä lailla (1999)
Palkintoja ja tunnustuksia

Kymen läänin toimittajapalkinto (1980)
Kouvola-palkinto (1992)
Suomen Jääkiekkoliiton 50-vuotisjuhlamitali
José Benito de Churriguera

José Benito de Churriguera (1665 – 1725) oli espanjalainen barokin ajan arkkitehti ja kuvanveistäjä.
Churriguera oli espanjalainen arkkitehti ja kuvanveistäjä. Hän oli kuninkaallisten palatsien arkkitehti. Hän suunnitteli kuningatar Maria Louisan hautakatafalkin, rakensi Madridissa S. Gayetano -luostarin kirkon fasadin ja Juan de Goyenechen palatsin Palacio de Goyeneche, syntymäkaupungissaan Salamancassa tuomiokirkon tornin ja sakastin sekä raatihuoneen Plaza Mayorin varrella. Hän valmisti Valladolidissa Juan de Herreran aloittaman yliopistorakennuksen ja suunnitteli lisäksi useita kirkkojen ja hengellisten konventtien alttarilaitteita. Churrigueran edustama raskas ja ylenpalttisen dekoratiivinen, italialaisia barokki- ja espanjalaisia myöhäisgootti!aisia plateresk-aiheita yhdistelevä tyyli ("Churrigueran tyyli") jatkui 1700-luvun puoliväliin saakka, jolloin Espanjassa vakiintui akateemisempi suunta. Espanjankielisessä Lainalaisessa Amerikassa, etenkin Meksikossa, Churrigueran tyyli oli hyvin suosittu.
Aiheesta muualla

Kuvia tai muita tiedostoja aiheesta José Benito de Churriguera Wikimedia Commonsissa
Jukka Heino

| Jukka Oiva Heino> Henkilötiedot |
| --- | --- |
Syntynyt: 16. elokuuta 1949 Hattula
Kuollut: 27. helmikuuta 2020 (70 vuotta) Espoo
Kansalaisuus:  suomalainen
Ammatti:  säveltäjä, sanoittaja, laulaja
Jukka Oiva Heino (käytti nimimerkkiä Jouko Niuha, 16. elokuuta 1949 Hattula – 27. helmikuuta 2020 Espoo) oli suomalainen säveltäjä, sanoittaja ja iskelmälaulaja, jonka ensimmäinen single ilmestyi vuonna 1972. Se sisälsi kappaleet "Kerran saapui ilta" ja "Näin vaan".
Heino on ollut mukana monilla lastenlaululevyillä ja myös levyttänyt duettoja Dianan kanssa. Lisäksi Heino on tehnyt jäljitelmä-äänityksiä, joita on julkaistu Disco City-, Salamahitit-, Super Turbo- ja muilla kokoelmilla.
Heino voitti  Kokemäenjoki-aiheisen sävellys- ja sanoituskilpailun kappaleellaan "Kokemäenjoesta ylpeä".
Jouko Niuha julkaisi vuonna 1993 singlen, joka sisälsi kappaleet "Lamaletkis" ja "Turpaan, turpaan". Vuonna 1995 Niuha osallistui MTV3:n Kiitorata-ohjelmaan, jossa esitti kappaleen "Tupakkahuoneessa". Kappale julkaistiin ohjelmassa esitetyistä kappaleista koostetussa Kiitorata - 32 uutta sävellystä -kokoelmalevyllä.
Niuha  voitti vuonna 1996 Valkeakoskella Työväen musiikkitapahtumassa järjestetyn pilkkalaulun SM-kilpailut. Myös voitto Keuruun SM-kuplettikisassa on plakkarissa.
Niuhalta on ilmestynyt 2005 myös olutlauluaiheinen "Tuopeissa vaahtoaa"-niminen CD.
Diskografia

Tuopeissa vaahtoaa! (Finedit oy 2005)
Aiheesta muualla

Jukka Heinon esitystuotanto Suomen äänitearkistossa (1901–1999)
Jouko Niuhan esitystuotanto Suomen äänitearkistossa (1901–1999)
Jukka Heinon sävellystuotanto Suomen äänitearkistossa (1901–1999)
Jukka Heinon sanoitustuotanto Suomen äänitearkistossa (1901–1999)
Jukka Heinon muistokirjoitus Helsingin Sanomissa
Jürgen Plagemann

| Mitalit | Mitalit | Mitalit |  |
| --- | --- | --- | --- |
|  Jürgen Plagemann |  Jürgen Plagemann |  Jürgen Plagemann |  |
Maa:   Saksa
Miesten soutu
|  Olympialaiset  |  Olympialaiset  |  Olympialaiset  |  |
|  Hopeaa | Tokio 1964 | kahdeksikko |  |
Jürgen Plagemann (s. 28. joulukuuta 1936 Lauenburg, Schleswig-Holstein) on saksalainen entinen soutaja. Hän kilpaili vuoden 1964 kesäolympialaisissa Tokiossa ja sai miesten kahdeksikossa hopeaa. Hän edusti kotimaassaan Ratzeburger RC:ia.
Jämsän seutukunta

| Jämsän seutukunta |
| --- | --- |

 sijainti 
Väkiluku:  19 767 49:nneksi suurin 31.12.2021 
Jämsän seutukunta on yksi Suomen seutukunnista. Se sijaitsee Keski-Suomen maakunnassa. Euroopan unionin alueluokitus­järjestelmässä sen LAU 1 (NUTS 4) -numero on 134. Vuoden 2009 alusta lähtien seutukunnassa oli kaksi kuntaa, kun Jämsä ja Jämsänkoski liittyivät vuoden alussa Jämsän kaupungiksi. Kuhmoisten kunta siirtyi 2021 osaksi Pirkanmaan maakuntaa, joten seutukuntaan kuuluu ainoastaan Jämsän kaupunki ja se on Mariehamns stadin ja Kouvolan seutukunnan ohella ainoa yhden kunnan seutukunta.
Kunnat

| Vaakuna | Kunta | Väkiluku (2024) | Maa- pinta-ala (km²) | Väestön- tiheys (as> /km²) | Kunnallis- vero (2024) | Suomen- kieliset (2023) | Ruotsin- kieliset (2023) | Muun- kieliset (2023) |
| --- | --- | --- | --- | --- | --- | --- | --- | --- |
|  | Jämsä | 19 100 | 1 571 | 12 | 9.4 % | 97 % | 0,1 % | 3 % |
Historia

1. tammikuuta 2001 Koillis-Pirkanmaan seutukuntaan kuulunut Kuoreveden kunta liitettiin Jämsän kaupunkiin.
1. tammikuuta 2004 Korpilahti siirtyi Jämsän seutukunnasta Jyväskylän seutukuntaan.
1. tammikuuta 2007 Längelmäen kunta lakkautettiin ja osa alueista liitettiin Jämsän kaupunkiin. Längelmäki sijaitsi Ylä-Pirkanmaan seutukunnassa.
1. tammikuuta 2009 Jämsän ja Jämsänkosken kaupungit lakkautettiin ja perustettiin uusi Jämsän kaupunki.
1. tammikuuta 2021 Kuhmoinen siirtyi Pirkanmaan maakuntaan ja Tampereen seutukuntaan, jolloin Jämsä jäi seutukunnan ainoaksi kunnaksi.
Väestönkehitys

Seuraavassa kuvaajassa on esitetty seutukunnan väestönkehitys viiden vuoden välein vuodesta 1980 lähtien. Käytetty aluejako on 1.1.2013 tilanteen mukainen. Kahtia jaetun Längelmäen kunnan väestö on kuitenkin vuosina 1980–2005 laskettu kokonaan mukaan Jämsän seutukunnan lukuihin.
| Jämsän seutukunnan väestönkehitys 1980–2015 |
| --- | --- | --- | --- | --- |
| Vuosi |  |  | Asukkaita |  |
| 1980 | 1980 |    | 30 094 | 30 094 |
| 1985 | 1985 |    | 29 554 | 29 554 |
| 1990 | 1990 |    | 29 433 | 29 433 |
| 1995 | 1995 |    | 29 154 | 29 154 |
| 2000 | 2000 |    | 27 996 | 27 996 |
| 2005 | 2005 |    | 27 132 | 27 132 |
| 2010 | 2010 |    | 25 245 | 25 245 |
| 2015 | 2015 |    | 23 876 | 23 876 |
Lähde: Tilastokeskus.
Aiheesta muualla

Jämsek - Jämsän Seutukunnan Kehitys Oy
Jämsän kaupungin kotisivut
Museo24 virtuaalimuseo
Keski-Suomen maakunnan seutukunnat
José Luis Martínez

| José Luis Martínez> Henkilötiedot |
| --- | --- |
Koko nimi:  José Luis Martínez Gómez
Syntynyt: 19. helmikuuta 1935 Zaragoza, Espanja
Kuollut: 11. syyskuuta 2017 (82 vuotta) La Palma, Kanariansaaret, Espanja
Kansalaisuus:   Espanja
Koripalloilija
Pelaajaura
Seurajoukkueet
1950–1955 1955–1956 1956–1958 1958–1961 1961–1962:  FC Barcelona CB Aismalíbar Real Madrid FC Barcelona Joventut Badalona
Maajoukkueet
1955–1959:   Espanja
Ottelut (pisteet):  22 (59)
Aiheesta muualla
FIBA
José Luis Martínez Gómez (19. helmikuuta 1935 Zaragoza – 11. syyskuuta 2017 La Palma, Kanariansaaret) oli espanjalainen koripalloilija. Martínez pelasi Espanjan pääsarjassa voittaen Espanjan mestaruuksia ja cup-mestaruuksia. Hän edusti myös Espanjan miesten maajoukkuetta vuoden 1959 EM-kilpailuissa.
Martínezin veli Alfonso Martínez oli myös maajoukkuekoripalloilija.
Elämä ja ura

Martínez pelasi urallaan Espanjan pääsarjassa ja edusti muun muassa FC Barcelonaa, Real Madridia ja Joventut Badalonaa. Hän voitti Espanjan mestaruuden vuosina 1957, 1958 ja 1959 sekä Espanjan cup-mestaruuden vuosina 1957 ja 1959.
Martínez edusti myös Espanjan miesten maajoukkuetta 22 ottelussa 2,7 pisteen keskiarvolla. Hän kuului maan turnauskokoonpanoon vuoden 1959 EM-kilpailuissa.
Martínez kuoli La Palmassa 82-vuotiaana 11. syyskuuta 2017.
Aiheesta muualla

Profiili FIBA Archive (englanniksi)
Juhani Ahon bibliografia

Tämä on luettelo Juhani Ahon kirjoittamista kaunokirjallisista teoksista.
Draama

| Teos | Kirjoitusvuosi | Julkaisut | Selityksiä |
| --- | --- | --- | --- |
Näytelmät
| Panu : nelinäytöksinen näytelmä |  | WSOY 1903 |  |
| Tuomio : kolminäytöksinen näytelmä |  | Otava 1907 |  |
Jussi Jokinen (lentopalloilija)

Jussi Jokinen (s. 7. maaliskuuta 1960) on entinen suomalainen lentopalloilija, joka on pelaajauransa jälkeen toiminut lukuisissa eri tehtävissä lentopallon sekä salibandyn parissa.
Suurimman osan aktiiviurastaan, 15 kautta, Raision Loimussa esiintynyt Jussi Jokinen pelasi 501 SM-sarjaottelua sekä voitti Suomen mestaruuden vuosina 1982–1984 ja 1990. Maaotteluita hänelle kertyi 226. Hän pelasi myös 1- ja 2-sarjassa Ähtärin Urheilijoissa ja Ähtärin Mesikämmenissä.
Lokakuussa 2022 Jussi Jokinen aloitti lentopallon Mestaruusliigan kilpailupäällikkönä ja hänen vastuullaan on myös myös liigaseurojen kansainväliseen toimintaan liittyviä tehtäviä. Aiemmin Jokinen on toiminut lentopallon SM-liigan (nykyinen Mestaruusliiga) toimitusjohtajana vuosina 1995-1999 sekä toiminnanjohtajana 2009-2018, Raision Loimun toiminnanjohtajana 1999-2002, isku-Volleyn toiminnanjohtajana 2001-2002, Lentopalloliiton kilpailupäällikkönä 2002-2007 sekä maajoukkuevastaavana 1996-2006. Salibandyn parissa hän on ollut Turun Palloseuran toiminnanjohtajana vuosina 2007-2008.
Lentopalloliiton kilpailupäällikkönä Jokinen oli vahvasti vaikuttamassa siihen, että Suomi nousi lentopalloilussa maailmanliigan tasolle. Vuoden 2007 maailmanliigan Etelä-Korea-pelien järjestäminen Turussa oli Jokisen aikaansaannosta.[lähde? ]
Jokisen poika Jere pelaa Turun Palloseuran edustusjoukkueessa salibandya.[lähde? ]
Jussi Jouppila

Jussi Kalervo Jouppila (s. 5. maaliskuuta 1945 Seinäjoki) on suomalainen kuulantyöntäjä. Jouppila edusti urallaan Seinäjoen Urheilijoita.
Kalevan kisoissa Jouppila sai hopeaa vuonna 1975 ja pronssia vuonna 1973. Hänen ennätyksensä on 19,10 metriä, jonka hän työnsi Vaasassa piirinmestaruuskilpailuissa vuonna 1972. Jouppila edusti Suomea maaotteluissa vuosina 1973–1975.
Myöhemmin hän toimi muun muassa Suomen Urheiluliiton urheilulääkärinä.
Jussi Jouppila oli Suomen vuoden 1973 kuulantyöntötilastossa viides tuloksellaan 19,05 metriä. Hänen setänsä Eero Jouppila (ennätys 19,24) oli samassa tilastossa neljäs ja toinen setänsä Matti Jouppila kymmenes. Ennätystuloksellaan 19,10 metriä Jussi Jouppila oli vuoden 1972 tilastossa seitsemäs juuri Eero Jouppilan edellä. Jussin sedistä Jaakko Jouppila oli kuulantyönnön olympiaedustaja. Jussin isä Kauko ”Kaappoo” Jouppila ja veli Antti Jouppila olivat kiekonheittäjiä.
Junkers EF 128

Junkers EF 128 pienoismallin kuva.
Junkers EF 128 oli Junkersin suunnittelema yksimoottorinen suihkuhävittäjä. Koneesta oli kehitteillä toisen maailmansodan loppupuolella sekä yksipaikkainen päivä- että kaksipaikkainen yöhävittäjäversio. Projekti jäi lopullisesti suunnittelupöydälle yöhävittäjäversion peruutuksen yhteydessä maaliskuussa 1945.
Tekniset tiedot (päivähävittäjäversio)

Lähde:
Yleiset ominaisuudet
Miehistö: 1
Pituus: &&&&&&&&&&&&&&08.09000008,90 m
Kärkiväli: &&&&&&&&&&&&&&07.0500007,05 m
Korkeus: &&&&&&&&&&&&&&02.06500002,65 m
Siipipinta-ala: &&&&&&&&&&&&&017.060000017,60 m²
Tyhjäpaino: &&&&&&&&&&&02607.&&&&002 607 kg
Suurin lentoonlähtöpaino: &&&&&&&&&&&04077.&&&&004 077 kg
Voimalaite: &&&&&&&&&&&&&&01.&&&&001 × Heinkel HeS 011A -suihkumoottori; &&&&&&&&&&&&&012.087000012,87 kN
Suoritusarvot
Suurin nopeus: &&&&&&&&&&&&0990.&&&&00990 km/h
Lakikorkeus: &&&&&&&&&&013750.&&&&0013 750 m
Aiheesta muualla

Kuvia tai muita tiedostoja aiheesta Junkers EF 128 Wikimedia Commonsissa
Juno (kantoraketti)

Juno I-kantoraketti, jolla laukaistiin Yhdysvaltain ensimmäinen satelliitti Explorer 1
Juno (kantoraketti): Juno I oli Redstone-ohjuksesta tehty kantoraketti. Tämä raketti sotketaan usein toiseen Redstonen muunnelmaan, Jupiter C-luotausrakettiin. Juno I oli Jupiter C. johon oli lisätty vielä yksi vaihe. Juno II oli Jupiter-ohjuksesta kehitetty kantoraketti.
Juno II-raketin laukaisu
José Luis Morales

| 0 | 1 | 2 | 3 |
| --- | --- | --- | --- |

Henkilötiedot
Koko nimi: José Luis Morales Nogales
Syntymäaika: 23. heinäkuuta 1987 (ikä 37)
Syntymäpaikka: Madrid, Espanja
Pelipaikka: laitalinkki
Pituus: 180 senttimetriä
Lempinimi: El Comandante
Seura
Seura: Villarreal
Pelinumero: 15
Junioriseurat
1992–2006: Brunete
Seurat
| Vuodet | Seura | O | (M) |
| 2006–2010 | Parla | 69 | (17) |
| 2010–2011 | Fuenlabrada | 36 | (20) |
| 2011–2013 | Levante B | 79 | (22) |
| 2013–2022 | Levante | 294 | (66) |
| 2013–2014 | → Eibar (laina) | 38 | (3) |
| 2022– | Villarreal | 55 | (13) |
 Seurajoukkueuran tilastot kattavat vain kansalliset sarjat, päivitetty 8. toukokuuta 2024.
José Luis Morales Nogales (s. 23. heinäkuuta 1987 Madrid, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Villarrealia ja on pelipaikaltaan vasen laitalinkki.
Seurajoukkueura

1. heinäkuuta 2011 Morales siirtyi valencialaisseura Levanteen, jossa hän liittyi seuran reservijoukkueeseen. 17. huhtikuuta 2013 hän teki uuden kaksivuotisen sopimuksen seuran kanssa, kun samaan aikaan hänet nostettiin edustusjoukkueen kokoonpanoon.
30. heinäkuuta 2013 Morales siirtyi yhden kauden lainasopimuksella Segunda Divisiónissa pelanneeseen Eibariin. Hän pelasi ensimmäisen ottelunsa ammattilaisena 13. elokuuta 2013 Real Jaénia vastaan. Ensimmäisen maalinsa hän teki ammattilaisurallaan 27. lokakuuta 2013 ottelussa Barcelonan reservijoukkuetta vastaan. Kauden päätteeksi baskiseura nousi maan pääsarjaan Primera Divisióniin.
Morales palasi takaisin Levanteen ja pelasi ensimmäisen ottelunsa Primera Divisiónissa 30. elokuuta 2014 vieraskentällä Athletic Bilbaota vastaan. Ensimmäisen pääsarjamaalinsa hän teki 4. lokakuuta 2014 ottelussa entistä seuraansa Eibaria vastaan.
29. toukokuuta 2015 Morales teki seuran kanssa jatkosopimuksen, joka ulottui vuoteen 2019 asti. Kaudella 2020–2021 Morales teki 13 maalia ja nousi seurahistorian parhaimmaksi maalintekijäksi maan pääsarjassa.
24. kesäkuuta 2022 Morales jätti pitkäaikaisen seuransa Levanten ja teki kaksivuotisen sopimuksen naapuriseura Villarrealin kanssa.
Aiheesta muualla

José Luis Moralesin tilastot BDFutbol-sivustolla (englanniksi)
José Luis Moralesin tilastot Soccerway-sivustolla (englanniksi)
Villarreal – Primera División
1 Reina |
2 Femenía |
3 Albiol |
4 Pau |
5 Cuenca |
6 Capoue |
7 Gerard |
8 Foyth |
9 Danjuma |
10 Parejo |
11 Chukwueze |
13 Rulli |
14 Trigueros |
15 Jackson |
16 Baena |
17 Lo Celso |
18 Moreno |
19 Coquelin |
20 Morlanes |
21 Pino |
22 Morales |
23 Mandi |
24 Pedraza |
35 Jörgensen |
Valmentaja Setién
Juri Grigorovski

| Mitalit> Maa:   Neuvostoliitto.Miesten vesipallo. Olympialaiset  | Mitalit> Maa:   Neuvostoliitto.Miesten vesipallo. Olympialaiset  | Mitalit> Maa:   Neuvostoliitto.Miesten vesipallo. Olympialaiset  | Maa:   Neuvostoliitto> Miesten vesipallo. |
| --- | --- | --- | --- |
|  Hopeaa | Rooma 1960 | joukkuekilpailu |  |
|  Hopeaa | México 1968 | joukkuekilpailu |  |
Juri Nikolajevitš Grigorovski (ven. Юрий Николаевич Григоровский; s. 28. maaliskuuta 1939 Moskova) on entinen Neuvostoliittoa edustanut vesipalloilija ja kaksinkertainen olympiamitalisti. Hän oli mukana voittamassa lajissaan hopeaa sekä vuoden 1960 kesäolympialaisissa Roomassa että vuoden 1968 kesäolympialaisissa Méxicossa.
José Bové

| José Bové |
| --- | --- |

Euroopan parlamentin jäsen
 2009–2019  
Henkilötiedot
Syntynyt: 11. kesäkuuta 1953 (ikä 71) Talence, Ranska
Tiedot
Puolue:  Europe Écologie – Les Verts
Aiheesta muualla
www.jose-bove.eu
José Bové (11. kesäkuuta 1953 Talence, Gironde, Ranska) on ranskalainen poliitikko ja maanviljelijä, joka oli 2009–2019 Euroopan parlamentin jäsenenä ja joka oli vuonna 2007 ehdolla Ranskan presidentiksi. Hän on ollut aktiviinen sekä globalisaation että ydinvoiman vastaisissa liikkeissä
Bové asettui 1970-luvun alussa Larzacin alueelle, missä hän toimi maanviljelijänä 30 vuoden ajan. Hänestä tuli myöhemmin globalisaation ja ydinvoiman vastaisten liikkeiden keskeinen hahmo. Hän oli perustamassa ranskalaista maanviljelijöiden Confédération paysanne -järjestöä sekä kansainvälistä Via Campesinaa. Hän oli perustamassa myös Attacia.
Bové sai kansainvälistä huomiota 2009, kun hän osittain tuhosi Millaussa rakenteilla olleen McDonald’s-ravintolan. Bové ajoi ravintolaan puskutraktorilla, ja  hän sai seuraavana vuonna teostaan kolmen kuukauden vankeusrangaistuksen. Bové kertoi, että tuomio ei tule vaikuttamaan hänen globalisaation vastaiseen työhönsä.
Bové oli vuonna 2007 ehdokkaana Ranskan presidentivaaleissa. Hänet valittiin Euroopan parlamenttiin vuoden 2009 vaaleissa Europe Écologien listalta. Euroopan parlamentissa Bové oli maatalouden ja maaseudun kehittämisen valiokunnan varapuheenjohtaja. Hänet valittiin uudestaan 2104, mutta vuoden 2019 vaaleissa hän ei hakenut enää jatkokautta.
Aiheesta muualla

Kuvia tai muita tiedostoja aiheesta José Bové Wikimedia Commonsissa
José Bovén verkkosivut (Arkistoitu – Internet Archive) (ranskaksi)
José Bové Euroopan parlamentin sivuilla
Juri Lebedev

| Mitalit | Mitalit | Mitalit |  |
| --- | --- | --- | --- |
|  Juri Lebedev |  Juri Lebedev |  Juri Lebedev |  |
Maa:   Neuvostoliitto
Miesten jääkiekko
|  Olympialaiset  |  Olympialaiset  |  Olympialaiset  |  |
|  Hopeaa | Lake Placid 1980 | jääkiekko |  |
Juri Vasiljevitš Lebedev (ven. Юрий Васильевич Лебедев, s. 3. tammikuuta 1957 Moskova) on venäläinen entinen jääkiekkoilija, pelipaikaltaan hyökkääjä. Hän pelasi vuosina 1972–1981 Neuvostoliiton maajoukkueessa 197 maaottelua, joissa hän teki 25 maalia. Neuvostoliiton mestaruussarjassa Lebedev edusti seuroja Krylja Sovetov ja TsSKA Moskova, ja teki pelaamissaan 473 liigaottelussa 21 maalia.
Saavutukset

maailmanmestaruus 1973, 1974, 1975, 1978, 1979 ja 1981
olympiahopea 1980
Kanada-cupin kolmas sija 1976
Summit Series -otteluissa Kanadaa vastaan vuosina 1972 ja 1974
Junnutonni

| Junnutonni |
| --- | --- |
Tyyli:  visailuohjelma
Kestoaika:  30 minuuttia
Kehittäjä(t):  Spede Pasanen
Pääosissa:  Riitta Väisänen (juontaja)
Alkuperämaa:  Suomi
Alkuperäiskieli:  suomi
Verkko:  Kolmoskanava
Esitetty:  15. tammikuuta 1991 – 1991
Tuotanto
Tuottaja(t):  Spede Pasanen
Ohjaaja(t):  Inkeri Pilkama
Leikkaaja(t):  Pekka Lampela
Kuvaaja(t):  Juha Jalasti, Timo Jalasti
Tuotantoyhtiö(t):  Spede-Tuotanto Oy
Aiheesta muualla
IMDb 
Elonet
Junnutonni on suomalainen vuonna 1991 esitetty visailuohjelma, joka perustui Spede Pasasen kehittämään ohjelmaformaattiin Kymppitonni. Junnutonnin kilpailijoina olivat lapset. Kymppitonnin tapaan Junnutonnin juontajana toimi Riitta Väisänen.
Kustantaja Paletti julkaisi ohjelmaan liittyvän samannimisen lautapelin.
Juri Lontšakov

| Juri Valentinovitš Lontšakov |
| --- | --- |
 Juri Lontšakov
Henkilötiedot
Syntynyt: 4. maaliskuuta 1965 (ikä 59)  Balchasch, Kazakstanin sosialistinen neuvostotasavalta, Neuvostoliitto
Kansalaisuus:   Venäjä
Ura
Tyyppi:  Avaruuslennolle osallistuja
Lennot

:  STS-100
 
:  Sojuz TMA-1
 
:  Sojuz TM-34
 
Juri Lontšakov avaruuskävelyllä vuonna 2008
Juri Valentinovitš Lontšakov (ven. Юрий Валентинович Лончаков, s. 4. maaliskuuta 1965 Balchasch, Kazakstanin sosialistinen neuvostotasavalta, Neuvostoliitto) on venäläinen kosmonautti.
Lontšakov on naimisissa ja perheessä on poika, Kiril.
Juri Lontšakov pääsi lukiosta 1982 ilmavoimiin. Hän lensi vuonna 1997 NASAn STS-100-lennolla ja 2002 Sojuz TMA-1/Sojuz TM-34-lennolla ISS-avaruusasemalle.
Aiheesta muualla

Wikimedia Commonsissa on kuvia tai muita tiedostoja aiheesta .
NASA-Biographie (englanniksi)
Juri Gortšinski

| Mitalit | Mitalit | Mitalit |  |
| --- | --- | --- | --- |
|  Juri Gortšinski vuonna 2015  |  Juri Gortšinski vuonna 2015  |  Juri Gortšinski vuonna 2015  |  |
Maa:  Venäjä
Miesten beachfutis
| MM-kilpailut  | MM-kilpailut  | MM-kilpailut  |  |
|  Kultaa | Ravenna 2011 |  |  |
|  Kultaa | Tahiti 2013 |  |  |
|  Pronssia | Espinho 2015 |  |  |
| Euroopan kisat  | Euroopan kisat  | Euroopan kisat  |  |
|  Kultaa | Baku 2015 |  |  |
Juri Aleksandrovitš Gortšinski (ven. Юрий Александрович Горчинский, s. 5. toukokuuta 1977 Moskova) on venäläinen beachfutispelaaja, joka edustaa Venäjän beachfutismaajoukkuetta ja Lokomotiv Moskovaa. Pelipaikaltaan 173 senttimetriä pitkä ja 70 kilogrammaa painava Gortšinski on puolustaja.
Venäjän maajoukkueen kanssa Gortšinski on saavuttanut kaksi MM-kultaa vuosilta 2011 ja 2013. Vuoden 2015 MM-kilpailuista hän saavutti pronssia. Gortšinski on osallistunut kuusiin MM-kilpailuihin. Vuoden 2015 Euroopan kisoista hän saavutti kultaa.
Gortšinski on edustanut koko ikänsä kotimaansa seuroja. Lokomotiv Moskovassa hän on pelannut vuodesta 2010 asti, jota ennen hän edusti Strogino-seuraa.
Junk of the Heart

| Junk of the Heart The Kooks |
| --- | --- | --- |

Studioalbumin tiedot
 Äänitetty : 2009–2011
 Julkaistu: 9. syyskuuta 2011
 Tuottaja(t): Tony Hoffer
 Tyylilaji: indie rock, indie pop
 Kesto: 35.50
 Levy-yhtiö: Virgin
Listasijoitukset
  6.  10.  68.
The Kooksin muut julkaisut
| Konk 2008 | Junk of the Heart 2011 | Listen 2014 |
Singlet albumilta Junk of the Heart
 ”Is It Me” Julkaistu: 4. syyskuuta 2011  ”Junk of the Heart (Happy)” Julkaistu: 6. marraskuuta 2011  ”Rosie” Julkaistu: 12. maaliskuuta 2012
Junk of the Heart on brittiläisen poprock-yhtye The Kooksin kolmas studioalbumi, joka julkaistiin syyskuussa 2011. Albumi ylsi Britannian albumilistalla parhaimmillaan sijalle 10. ja Yhdysvaltain Billboard 200-listan sijalle 68. Junk of the Heartilta julkaistiin singlenä kappaleet ”Is It Me”, ”Junk of the Heart (Happy)” ja ”Rosie”.